OSNOVNA ŠKOLA JOSIPA RAČIĆA

SREDNJACI 30  
 10 000 ZAGREB

KLASA:112-02/22-01/02

URBROJ:251-191-22-09

Zagreb, 23.02.2022.

Na temelju članka 12. Pravilnika o načinu i postupku zapošljavanja u Osnovnoj školi Josipa Račića Povjerenstvo za procjenu i vrednovanje kandidata donosi

**Odluku o mjestu, vremenu i trajanju razgovora s kandidatima prijavljenim na natječaj za**

**radno mjesto UČITELJA/ICE MATEMATIKE**

Kandidati koji nisu podnijeli potpunu i pravodobnu prijavu ili ne ispunjavaju formalne uvjete iz natječaja ne smatraju se kandidatima prijavljenim na natječaj o čemu im je dostavljena obavijest na e -mail adresu navedenu u prijavi na natječaj te se na njih ova Odluka ne odnosi.

Lista kandidata (anonimizirani podaci: inicijali imena i prezimena i godina rođenja) nalazi se u privitku ove odluke.

Sukladno odredbama Pravilnika provest će se provjera znanja i sposobnosti kandidata.

Područje provjere su navedena u Odluci o načinu i području vrednovanja kandidata objavljenoj istodobno s objavom natječaja na web stranici Škole.

Provjera se sastoji od provođenja usmenog razgovora s kandidatima.

Razgovor će se obaviti u utorak 01.03.2022. u 12,40 h u kabinetu ravnatelja, u prostoru Osnovne škole Josipa Račića, Srednjaci 30.

Razgovor sa svakim od kandidata će trajati do 10 minuta.

Poziv na razgovor, odnosno odluku o mjestu, vremenu i trajanju razgovora Povjerenstvo će objaviti na web stranici Škole najkasnije pet dana prije održavanja razgovora.

Ako kandidat/kinja ne pristupi razgovoru, smatra se da je povukao prijavu na natječaj.

Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje identitet kandidat/kinje prije početka razgovora.

Razgovoru ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Svaki član Povjerenstva kandidatima ima pravo postaviti do tri pitanja iz utvrđenih područja provjere koja se vrednuju od strane svakog člana Povjerenstva pojedinačno bodovima od 0 do 10 bodova te je konačan rezultat razgovora zbroj bodova svih članova Povjerenstva podijeljen sa 3.

Nakon obavljenog razgovora, Povjerenstvo utvrđuje rang – listu kandidata koji su pristupili razgovoru.

Za sve kandidate vrijedi obveza predočenja EU digitalne COVID potvrde ili drugog odgovarajućeg dokaza o cijepljenju, preboljenju odnosno testiranju prilikom dolaska u službene prostorije škole.

PREDSJEDNIK POVJERENSTVA ZA VREDNOVANJE KANDIDATA

Franjo Gudelj, prof.